Осъзнаването, че детството ни не е било толкова розово, колкото сме вярвали, идва като голям шок за нас. Илюзиите падат, а след това идва и скръбта. Когато говорим за нарцистична майка, атмосферата, в която сме израснали ни е моделирала по един много специфичен начин. Разбирайки това, често преминаваме от идеализация на майка ни и нейния богоподобен образ, към тъга по изгубеното ни детство. Изведнъж ние осъзнаваме, че сме отгледани от някой, който не е могъл да ни даде сигурност, подкрепа и обичта, която заслужаваме.\nСъс свалените си розови очила ние започваме да се борим с това да пренапишем личната си история както реално се е случила. Нещата, които излизат на повърхността, често са изключително дискомфортни. Това не е лесен процес. Изисква време, за да си припомним събитията и да се адаптираме към новооткритата реалност. Това включва изразходване на огромно количество енергия. Не е лесно да препрограмиране негативните си дълбоки вярвания. Необходима е дълбока вътрешна мотивация за завършване на процеса, за справяне с всички защитни механизми, докато постигнем цялостност и психично здраве. Въпреки огромния дискомфорт, да научим как поведението на майка ни е повлияло когато сме били деца, как ни е сформирало сега като възрастни,води до облекчение в един момент. И накрая ставаме свободни да бъдем себе си.\nКак можем да познаем, че сме деца на нарцистичен родител?\nВярваме, че любовта е условна.\nТова дълбоко вкоренено вярване идва от знанието, че сме имали майка, която ни е давала любов и одобрение, само ако сме правили това, което тя иска и сме били „добро дете.“ Тази условност води до периоди на силни емоционални възходи, когато сме били харесвани и дълбоки спадове, когато сме били подложени на неизбежна критика. Така се създава травма връзката между нарцистична майка и дете, една силна емоционална зависимост, която често после се проектира в избора ни на партньор и в интимните ни отношения. Подложени на тази специфична динамика на подкрепа и отблъскване в нас се създава една силна тенденция да виждаме всичко в черно и бяло и да пропускаме всички нюанси, които характеризират нас самите, а и живота като цяло. Ние не знаем какво е безусловна любов, но силно я жадуваме. Така често във връзките ни избираме хора, които са ранени по някакъв начин и се опитваме да дадем на тях любовта, която не сме получили като деца. За жалост така само отиграваме травмата си отново и отново, защото партньорите, които избираме, често имат специфични характеристики, които са токсични за нас. Това е началото на съзависимостта – един опит да получим безусловна любов и сигурност, но несъзнателно пречупен през травмата. Докато не осъзнаем моделите си, трудно ще излезем от кръга на токсичните връзки. Ние ще се чувстваме силно привлечени точно към тези хора, с които можем да повторим тази позната динамика на обич (идеализация) и отблъскване (обезценяване), защото колкото и да жадуваме истинска любов, без наличието на осъзнаване ние винаги ще търсим това, което познаваме. Така се чувстваме безсилни и без късмет в любовта, без да разбираме, че ние сме тези, които поставяме себе си в определени ситуации. Пътят напред започва с разбирането на травмата ни, нашето участие в ретравмирането ни, поемане на лична отговорност и препрограмиране.\nВярваме, че трябва да спазваме определени правила, за да принадлежим.\nПодобно на ефекта от условната любов, при който огромно внимание и обич са показани само тогава, когато напълно и перфектно сме направили всичко, което родителят е искал от нас, е много лесно да мислим, че трябва да спазваме определени правила, дори ако те са в наш ущърб или в абсолютно разминаване с личните ни ценности. Дори и да знаем, че не е необходимо да се съобразяваме с потенциално неудобни правила или ситуации, жаждата ни да принадлежим е толкова силна, че ние байпасираме морала и интуицията си.Отнема време да разберем, че е в реда на нещата да имаме лични граници и да потърсим хора, с които можем да създадем сигурна привързаност.\nВярваме, че е по-важно как ни възприемат, а не кои сме наистина (скритото огромно желание да бъдем обичани за нас самите).\nНарцистичната майка обичайно е изключително загрижена за външния вид и имиджа, които има пред другите хора. Детето, като едно нейно продължение, е задължено също да обслужва имиджа си, да се грижи за това да има постижения и да знае как всичко, което прави се отразява на майка му. В резултат на това ние не се научаваме да бъдем автентични и искрени. Ние не познаваме себе си, нуждите си. Съществуваме само, ако мама каже, че ни обича и изчезваме отново в забвение, когато тя ни е сърдита. Вече като големи ние считаме, че сме оценени само за това, което можем да предложим на другите, а не за това, което сме. Не можем да бъдем обичани просто заради себе си, а само и единствено заради нашите постижения и какво носим в отношенията.\nНесъзнателно сме нормализирали вербалното и емоционално насилие и манипулацията в отношенията.\nАко нашата майка е била емоционално насилствена и единственият начин да получим нейната любов и приемане е бил да живеем според нейните стандарти, тогава не сме имали друг избор освен да потиснем нашите собствени нужди и желания, за да я направим доволна и щастлива. Манипулацията и изнудването са били норма докато сме пораствали и ние сме възприели това поведение като модел във взаимоотношенията си като възрастни. Възможно е дори да не го осъзнаваме. Например: Това да сме всичко за всеки, да показваме целенасочено само добрите си страни, да угаждаме на всеки (people pleaser) също е форма на манипулация с цел да контролираме имиджа, който проектираме. Склонностите към манипулация никога не са част от здравословните партньорства.\nИзпитваме необяснима вина за всичко и силно желание да влизаме в обяснителен режим.\nАко постоянно сме били обвинявани при изказване на лично мнение, нужда или желание, ако сме били поставяни мигновено в графата „проблемно дете“, в нас се запечатва едно дълбоко вярване, че винаги ние сме виновни. Детето има период на детски егоцентризъм, в който искрено вярва, че всичко се случва поради и заради него, че реакциите на възрастните нямат общо с техния вътрешен свят, а със стойността му като човек и това дали е добро и послушно, за да заслужи обич. Тъй като нарцистичният родител е силно его-центриран, той не е способен по един нежен начин да преведе детето през его-фазата към емоционалната зрялост, в която признаваме, че всеки от нас носи свой отделен вътрешен свят и реакциите ни понякога са продиктувани от съвсем различни процеси нямащи общо с хората около нас. Постоянното обвиняване за всичко нередно означава, че ние започваме да обвиняваме себе си за всичко нередно, дори когато съвсем съзнателно и логично знаем, че нямаме вина! Това води до едно силно нестабилно чувство на идентичност и самочувствие, защото вярваме, че не сме достатъчно добри за нищо или никого.\nВярването, че трябва да сме угодни на хората, за да бъдем харесвани.\nДа отговаряме на нуждите на нарцистичен родител, ни превръща в човек, който винаги иска да задоволи нуждите на другите хора около нас. Ние пренебрегваме собствените си нужди, защото от една страна искаме да бъдем харесвани и незаменими в отношенията си (страх от изоставяне), от друга страна не искаме да изглеждаме слаби, да споделяме, че имаме нужда от помощ, защото винаги ни се е налагало сами да спасяваме и обслужваме емоционалния си свят без никаква подкрепа с вярването, че така трябва, че сме бреме и не бива да занимаваме другите прекомерно със себе си.\nИзбягване или преследване на любовта, която ни е липсвала, докато сме расли.\nПренебрегването, малтретирането или емоционалното отсъствие, които идват при майка с нарцистични наклонности, ни накара да се запитаме дали сме в безопасност с други хора или не. Този наш ранен опит оказва влияние върху начина, по който разбираме любовта и се свързваме с другите. Несигурната привързаност в детството може да приеме формата на избягваща привързаност ( „справяме“ се със страховете си, като изключваме хора от живота си) или тревожна привързаност (преследваме любовта и връзката, за която копнеем на всяка цена, изискваме огромно внимание и уверения, склонни сме към силна ревност и притежание). В някои случаи имаме смесване – тревожно-избягваща привързаност.\nСилно желание за постоянно външно валидиране.\nКогато сме се чувствали недостойни за обичта на майка ни, ние ставаме дълбоко несигурни. Кой може да ни обича, ако собствената ни майка не е способна на това? Ние изпитваме силна необходимост от редовна валидация в отношенията ни, за да се уверим, че няма да бъдем отхвърлени и изоставени, а ако страхът от това стане нетърпим, сме склонни сами да напуснем отношенията без обяснение. Когато намерим някой, който иска да бъде с нас заради нас, ние ставаме още по-неуверени, защото не сме имали такъв опит в живота си. Изпадаме в ситуация, в която постоянно молим за потвърждение и уверение, че наистина ни искат и сме достатъчни.\nПроявяване на нарцистични тенденции.\nМалко или много всеки от нас преповтаря това, на което е бил свидетел вкъщи. Ние сме едни наблюдатели на родителите си и възприемаме доста от техните черти, докато не извършим вътрешната си работа и не се осъзнаем. Възможно е съзнателно или не да преповторим нарцистичните наклонности на майка ни. Да се опитаме да я победим в нейната игра, да бъдем най-добрите, най-умните, най-красивите, така че никой никога да не успее да ни накара да се чувстваме безсмислени и безполезни. Борим страха си и дълбоката си вътрешна несигурност като изкачваме върха и гледаме на всички други отгоре. Това обаче често ни кара да се чувстваме още по-самотни.\nИзцелението от нарцистичен родител има положителен ефект върху всички други близки взаимоотношения в живота ни. Изкривеното възприятие за реалността, което нарцистичният родител налага на детето, дефинира целия му живот, личността и връзките му, изборите, които прави и начина на живот, който води. Липсата на самочувствие, натрапливите мисли, омаловажаването на най-различни видове насилие, прекомерната тревожност и страх са често срещани реакции сред възрастните деца на нарцисисти.\nЕто няколко стъпки, които биха ни помогнали по пътя на лечението и може би биха ни донесли облекчение:\nДа започнем да разпознаваме нарцистичното поведение.\nПървата стъпка в лечебния процес е да признаем, че има нещо нередно в поведението на родителите ни. Човек не може да се възстанови от нещо, което отказва да признае. Повечето нарцистични родители избират едно от децата си в ролята на любимо дете (златното дете), върху което изсипват цялото си внимание и обич. Другите деца от семейството често биват третирани като по-нисши чрез омаловажаване, сравняване, игнориране и дори пренебрегване. Понякога родителят сменя поведението си в зависимост от представянето на детето. Нарцистичните родители виждат детето като продължение на себе си, така че в тяхното съзнание те приемат заслугата за успехите и отхвърлят детето, което се проваля.\nДа изучим нарцисизма като спектър, който може да кулминира в личностно разстройство.\nСлед осъзнаването, че нашите родители са на спектъра на нарцисизма, можем да проучим в дълбочина какво точно означава това. Знанието е сила. Нарцисизмът засяга цялата семейна система. Той е отчасти биология и отчасти среда. Така че има вероятност да има други нарцисисти или личностни разстройства в семейството. Запознавайки се с признаците и симптомите на нарцисизма ни дава възможността да започнем да разпознаваме другите нарцисисти около нас.\nМалко по малко започваме да свързваме различните етапи от нашия живот.\nЗа всеки отделен признак и симптом на нарцисизъм можем да си припомним примери в детството илизрялата ни възраст, когато поведението е било очевидно. Можем да изговорим тези етапи от съзряването си с терапевт или да ги запишем в наш дневник, където да видим моделът по-лесно. Това би помогнало изключително на лечението ни.\nНаучаваме се как да идентифицираме насилственото поведение.\nКогато спомените ни започнат да излизат на повърхността, насилственото поведение от страна на нарцистичния родител става по-очевидно. Злоупотребите с нас може да са били физически (ограничаване, агресия), психически (манипулация, наказание чрез мълчание), вербални (нарцистична ярост, разпит), емоционални (манипулация чрез чувство за вина), финансови (пренебрегване, прекомерно харчене, но само по „златното дете“), духовни (налагане на определени виждания и строги и ригидни санкции при несъгласие) и сексуални (сексуално насилие, унижение).\nЗапочваме да се освобождаваме от гнева.\nГневът е естествен отговор, когато осъзнаем на какво сме били подложени като деца. Трудно е да повярваме, че родител, който трябва да бъде любящ и мил би направил нещата, които е направил. Какъвто и идеализиран образ да сме имали за нашия нарцистичен родител, сега този образ е напълно разбит. Често проектираме гняв и върху другия родител, защото не ни е защитил от насилието. Гневът може да е насочен към нас самите, че не сме осъзнали какво точно ни се е случило. Важно е да се освободим от гнева по здравословен начин, да изплачем скръбта си, да се свържем с други хора преживели нещо подобно, хора, които биха ни разбрали много добре.\nМалко по малко ставаме способни да пуснем болката и да продължим напред.\nМиналото не може да бъде променено, само разбрано. Да поемем отговорност за живота си има мощен трансформиращ ефект. Дисфункционалното поведение на нашите родители вече няма да създава в нас безпокойство или разочарование. По-скоро нарцисистът ще бъде обезоръжен, защото поведението му вече няма същия ефект върху нас. Можем да се отдръпнем за известно време, за да се центрираме във вътрешния си център, да разберем как нашите родители са създали в нас една изкривена представа за света и нашата роля в него. Така можем да противодействаме на изкривените образи, прекрачените клетви и обещания и да създадем наша гледна точка за реалността. Тази съществена стъпка ни освобождава от нарцистичните лъжи и фалшивите истини.\nКак да поставим здрави и устойчиви граници с нарцистичните си родители?\nМинава време докато успеем да пренапишем историята си без изкривената представа от нарцистичното ни възпитание. Това не е лесен процес и изисква да си припомним събитията и да ги променим към реалността, такава, каквато наистина е била. Това е един огромен разход на енергия от наша страна с цел препрограмиране на всичко, от това как виждаме и възприемаме себе си (на базата на критиката, която сме чували цял живот), така и на това как виждаме хората около нас и до каква степен можем да ги преценим и да им се доверим (знаейки вече всичко, което знаем за нарцисизма). Необходима е вътрешна мотивация, за да се завърши процеса, а когато той приключи пред нас стои въпроса как да се научим да поставяме ефективни граници спрямо нашият нарцистичен родител?\nПреди да разговаряме с нарцистичния родител, трябва да умеем вече много добре да управляваме очакванията си. Помага да помислим за разговора преди да започнем и да знаем при кои индикации на нарцистично поведение да поставим твърди граници. Можем да си помислим за няколко кратки, точни и ясни фрази, които да повтаряме, ако бъдат засегнати определени теми, които знаем, че ще ни предизвикат. Тоест първата точка е наистина да зададем за себе си разумни и реални очаквания и да не се самозалъгваме. Всичко винаги се върти около нарцисиста, разговорът винаги ще се обръща към него. Докато първоначалния въпрос може да е бил за вас, разговорът много бързо ще се промени. Когато знаем това, спираме да очакваме разбиране и близост от нарцисиста. Той не е способен на това. Би било добре да не даваме твърде много информация, която може да се използва срещу нас по-късно. Друга полезна граница е изцяло да откажем да даваме информация или да бъдем разпитвани. Типична тактика на нарцисистът е да ни провокира, да ни влезе под кожата, да се опита да ни манипулира чрез насаждане на вина (особено, ако е наш родител), така че да ни постави в състояние на фрустрация и повишена тревожност, в което не сме способни да мислим ясно. Лесно е да попаднем в този капан, защото целта му е да ни върне обратно към детството, в което сме били разпитвани безмилостно и сме били безсилни да се защитим. Нека не забравяме, че ние сме „тренирани“ от нарцисиста да обслужваме неговите нужди и той се разгневява много силно, когато не получи това, което е очаквал от нас. Нарцисистът не обича независимите хора, които не е способен да контролира и наказва сурово всеки порив за лична свобода. Друга важна лична граница е това да изискваме да бъдем третирани като равни и като възрастните хора, които сме. Нека оставим настрана словесните нападки. Колкото и да ни боли в тази ситуация се налага ние да сме емоционално зрелите. Нарцисистът напада вербално всеки, който смята за заплаха. Не бива да падаме на нивото му, особено когато сме наясно с тактиката му. Ние може да сме подложени на агресивна атака (ти си тъп и мързелив), пасивно-агресивна атака (брат ти/ сестра ти са толкова по-успешни от теб), насаждане на вина (инвестирах толкова много във теб, а ти се провали и ме предаде).\nВ мига, в който станем отбранителни и влезем в обяснителен режим, нарцисистът е спечелил. Можем да игнорираме коментара или да обясним, че реакцията и темата не са подходящи за тази среща и този разговор. Няма как да бием нарцисизма с нарцисизъм. Още един важен момент е да не се поддаваме на синдрома на жертвата. Ако всичко останало се провали като тактика, нарцисистът ще се изкара наша жертва. Ние сме го наранили първи, ние сме неблагодарни, ние сме казали или направили нещо ужасно (в моментите, в които просто сме се опитвали да защитим себе си или други близки хора). Това е избухливостта на две годишното дете, когато усети, че губи - да обвини всичко и всички.\nКлючът тук е да игнорираме изцяло поведението на нарцисистите. Да ги изчакаме да се изтощят и да влязат в преразход на енергия. Основната ни граница е да не се поддаваме никога вече на манипулация. Тези наши граници и правила да се превърнат в навик, като по този начин въздействието на нарцистичния родител ще бъде значително намалено. Да, ние няма да имаме този родител, който сме искали, скърбяли сме образа му, пуснали сме фантазията и сме погледнали реалността в очите. Това е изключително смело. Оттук нататък ние се научаваме как да обгрижваме себе си в рамките на тези отношения. Да, няма да бъдем разбрани, приети и обичани за това, което наистина сме. Да, няма да имаме дълбоки отношения с родителите си, но благодарение на тези граници и правила, връзката ни с тях ще функционира на много по-безопасно и здравословно ниво за нас.\nТрябва ли да прекратим контакт с нарцистични членове на семейството?\nАко член на нашето семейство има нарцистично личностно разстройство или като характеристика се пада много високо по спектъра на нарцисизма, е хубаво да знаем кога се налага да прекратим отношенията си. Осъзнаването, че сме израснали с пренебрежителен родител и усещането, че сме били необичано дете е ужасно болезнено. Ако преминаваме през това, е естествено да се чувстваме объркани и колебливи. Има начини да разгледаме ситуацията по-отблизо, да установим необходимите граници и след това да решим как да продължим напред в тези отношения.\nКогато наш родител е нарцисист, той няма способността да установи автентична връзка с нас, често има ограничена емпатия, разчита на тактики за манипулиране, има грандомания, вярва, че е по-висш от нас и от другите. Тези черти са трудни за всеки, който влиза в контакт с тях, но са в пъти по-трудни за детето, което е разчитало на своя родител да се грижи безусловно за него и да го пази. Тези поведения, които са ни наранили многокатно, са симптоми на състоянието, като в някакъв процент човек не е наясно с тях и няма способността (често и желанието) да се опита да ги поправи. Комуникацията с такъв родител е огромно предизвикателство за нашето психично здраве, както и за психичното здраве на нашето лично семейство, нашите деца, съпруг/съпруга. Те също са фактор, когато преценяваме дали да не блокираме достъпа на нарцисиста до тях и дистанцията, която искаме да спазваме.\nЕто някои конкретни примери за поведение, което може да ни накара да помислим за ограничаване на контакта с нарцистичен родител:\n• Изглежда, че нашите нужди нямат значение.\n• Когато говорим за живота си, нашият родител винаги обръща разговора към себе си.\n• Редовно се чувстваме неподкрепени, пренебрегнати или емоционално изоставени.\n• Нашите граници не се спазват и уважават.\n• Чувстваме се уплашени, объркани и унижени в компанията му.\n• Чувстваме се използвани и манипулирани.\n• Били сме подложени на клевети с цел разрушаване на репутацията ни.\n• Били сме подложени на отмъстителни тактики, когато не сме следвали изискванията му.\n• Губили сме важни за нас връзки поради вина на нарцистичния ни родител.\n• Не се чувстваме в безопасност, защото нашият родител е склонен към нарцистичен колапс- силна ярост и атака на хората около него.\n• Чувстваме се уплашени или свръхбдителни, когато сте около него.\nВъзможно е да смятаме, че дължим нещо на родителите си, че трябва да останем около тях, дори това да влияе ужасно зле на психиката ни. Възможно е да не искаме да повлияваме на семейната динамика, защото ще се чувстваме виновни. Да се чудим за всичко това е естествено, да изпитваме амбивалентни емоции е нормално. Прекратяването на контакт със семейството е трудно решение. В някои случаи ограниченият контакт – вместо липсата на контакт – може да е най-добрият вариант за нас. Може дори да започнем с ограничаване на контакта и да видим как се чувстваме, преди да прекъснем всички връзки. Това може да изглежда така: задаване на времеви ограничения на нашите разговори, да се виждаме само, когато присъстват други хора около нас, да се съгласяваме на контакт само, ако бъдат изпълнени исканията ни за уважителен диалог и да излизаме от ситуацията при първата проява на опит за унижение и заяждане. Ако решим, че сме опитали всичко безуспешно, следващата възможност е да преминем към пълно прекъсване на контакта. Това е най-добър вариант, когато важни области от живота ни са унищожени заради проявите и действията на този човек. Това може да е нашето физическо здраве, емоционално или психическо здраве, финансите ни, духовното ни здраве или социалните ни контакти (загубили сме връзки или приятелства). Полезна може да бъде и техниката на сивия камък. При този метод на комуникация ние отговаряме само на въпросите, на които е необходимо да се отговори по възможно най-скучния, неемоционален начин, защото нека не забравяме, че нарцисистът се храни и зарежда от емоционалните ни реакции. Това означава също да не участваме в спорове или конфликти, да укрепваме и отстояваме границите си, за да се грижим за себе си и да се виждаме, само когато преценим, че имаме психическия ресурс за това.\nНормално е да пазим дълбоко в себе си надежда, че някак нашият родител ще разбере какво ни е причинил и ще се извини, ще положи усилия да е по-добър родител или че отношенията ни ще се подобрят с времето. Ниското самосъзнание е силна част от нарцистичната личност, което означава, че динамиката между нас трудно би се променила. По-лечебно би било да се съсредоточим върху собственото си пътуване, върху лечението ни, като същевременно поддържаме други сигурни връзки, които могат да ни помогнат да възвърнем доверието в себе си и хората около нас. Можем да се опитаме да бъдем нежни към себе си и да си оставим време и пространство да отработим скръбта си. Преодоляването на болката от това, че не сме били обичани и обгрижвани така, както сме мечтали е възможно. Започва се с осъзнаване на ефектите, които нашият нарцистичен родител е имал върху живота ни и продължаваме с нашето съзнателно усилие да излекуваме болката си, взаимоотношенията си и начина, по който виждаме себе си. Изцелението отнема време, но ние можем да се излекуваме и не само това – ние заслужаваме да се излекуваме! Така че, нека бъдем търпеливи с предизвикателствата пред нас и намерим начин да бъдем отворени и уязвими със себе си, така че да си позволим по-късно да бъдем автентични и спрямо другите хора без страх.


В 300 секции зад граница ще се гласува с машини | Банкеръ\nВ 300 секции зад граница ще се гласува с машини\nОт почти 570 прогнозни секции зад граница, в 300 ще се гласува машинно, сочи анализът на външното министерство. Най-много с машини ще се гласува в Турция - от 57 секции там в 46 се очаква вотът да е с машина.\nОт 128 държави, до които е отправено искане за разрешение, 17 държави вече са дали съгласие за провеждане на предсрочния вот на 11 юли. Сред тях са Великобритания, Турция, Република Северна Македония, Белгия, Австрия и Испания.\n6 милиона и 700 хиляди лева е бюджетът за провеждане на изборите зад граница.\nСлужебният министър на външните работи Светлан Стоев коментира обсъжданото предложение по време на заседание на Министерски съвет на 11 юли да могат да гласуват само българите зад граница, които плащат данъци у нас.\n"Това е политическо решение. За да нямат право български граждани, които не си плащат данъците у нас, да гласуват, трябва да се преработи Изборният кодекс. А за това трябва да има парламент", каза Стоев.\nПосолствата на България изпращат становища до Централната избирателна комисия за откриване на секции. Калин Анастасов, който е част от работната група за организиране на вота към външното министерство заяви, че не се предлага намаляване на секции.\nвторник, 25. май 2021 - 12:48\nВъншно предлага гласуване по пощата за българите в чужбина\nКой загуби от акциите на МВР срещу купуването на гласове?\nЦИК вече се подготвя за избори две в едно\nЦИК ще купи още 1600 машини за гласуване за вота на 14 ноември\nЛъчезар Борисов: Помощта за бизнеса заради скъпия ток е закъсняла\nЮжна Корея изстреля първата ракета собствено производство\nОтпускат още пари за болниците, които работят с COVID пациенти\nКТ "Подкрепа": 41% от българските учители са ваксинирани\nЗавършването на централата е абсолютна необходимост\nДело №7 от 2020 г. на КС: Свободното придвижване, икономическата свобода и правото на труд отстъпват пред защитата на живота и здравето на гражданите\nТова е повече от ясно и няма какво повече да се шикалкави. Още »\nЗа часове, след подаден сигнал за измама, задържаха извършителя\nРаботата по документирането на случая продължава под надзора на прокуратурата. Още »\nСъдии от ВКС разговаряха с Янаки Стоилов за проблемите с ЕИСС и за тромавите конкурси в системата\nЕИСС нарушава процесуални права на страните и възпрепятства техния достъп до всички материали по делата, при положение че липсва свързаност с Единния портал за... Още »


Изборен фарс в Средна Азия | Новини и анализи по международни теми | DW | 29.12.2004\nИзборен фарс в Средна Азия\nВ неделя се проведоха избори не само в Украйна, а и в средноазиатската република Узбекистан. За разлика от Киев, победителят от парламентарните избори в Ташкент\nсе знаеше още преди да бъдат отворени избирателните бюра. Всички пет партии подкрепят президента Ислам Каримов. Истинската опозиция, преследвана от години, не се допуска до изборите.\nПреди една седмица, почти незабелязано от света, се състояха избори и в Туркменистан, царството на Сапармурат Ниязов, "Туркменбаши" (водачът на всички туркмени) и пожизнен президент. Там бе допусната само една партия, онази на самия Ниязов, която на всичко отгоре се нарича "демократическа". Нито един западен политик не протестира срещу този фарс, въпреки че Туркменистан е член на ОССЕ. Изглежда че безумствата на "Туркменбаши", който съсипва своята богата на земен газ страна, както и тежките нарушения на човешките права не интересуват никого.\nНа изборите в Узбекистан присъстваха и неколцина наблюдатели от ОССЕ. Още в деня на изборите впрочем Каримов заяви открито какво мисли за организацията: тя представлявала Европа, средноазиатските страни били влезли в нея просто защото СССР се разпаднал, тоест случайно. С други думи: европейските демократични стандарти не са валидни за Каримов. Защо тогава ОССЕ все още търпи Узбекистан?\nТова, че украйнският вирус би могъл да обхване също Узбекистан и другите страни в региона, са безпочвени надежди - макар че с изключение на Киргистан навсякъде в Средна Азия все още е на власт старият комунистически кадър. В Узбекистан не съществуват никакви предпоставки за промяна както в Украйна.\nУзбекистан е най-важният в региона съюзник на САЩ в борбата срещу международния тероризъм. Но предвид продължаващите нарушения на човешките права и липсата на каквито и да било реформи, Вашингтон съкрати финансовата помощ за страната. С охладняването на Запада, Каримов отново се обърна към Русия, за която преди не искаше и да знае. Явно той среща от Путин повече разбиране за репресивната си политика, докато Кремъл пък вижда шанс да ограничи американското влияние в Средна Азия.\nЗа разлика от украйнския случай повечето туркменски и узбекски противници на режима живеят в изгнание. Те са малко познати на хората в собствените си страни. Дори в градовете липсва развито политическо съзнание. Опозицията е слаба и разпокъсана. В Казахстан и Киргистан обаче, където има повече терен за изява на независими групировки и медии, са налице усилия за сплотяване на опозиционните сили на предстоящите президентски избори.\nА Узбекистан е като бомба с часовников механизъм. Населението, както в цяла Средна Азия, е много младо. Мнозина са безработни и нямат никакви перспективи. Липсата на възможност за политическа изява води към радикализация, към задълбочаване на бездната между управници и народ. По този начин расте обаче и опасността, че неизбежната, рано или късно, смяна на властта ще протече с кръвопролитие.


Строят пункта за планинските спасители в района на Езерата – Pirin Press\nЗaпoчвa cтpoитeлcтвoтo нa пyнĸтa зa плaнининcĸитe cпacитeли oт Дyпницa и cлyжитeлитe нa Haциoнaлeн пapĸ „Pилa” в paйoнa Ceдeмтe pилcĸи eзepa.\nOт диpeĸциятa нa пapĸa oбявиxa oбщecтвeнaтa пopъчĸa, c ĸoятo ce тъpcи изпълнитeл нa Koнтpoлнo-инфopмaциoнeн пyнĸт (KИΠ) „Ceдeмтe pилcĸи eзepa”. Πpoгнoзнaтa cтoйнocт нa пopъчĸaтa e 470 078 лв. бeз ДДC. Kaндидaт-cтpoитeлитe мoгaт дa пoдaвaт oфepти дo 23 aпpил. Cpoĸът, в ĸoйтo избpaнaтa фиpмa тpябвa дa изгpaди пocтpoйĸaтa e 6 мeceцa.\nПpoцeдypaтa зaпoчвa cлeд 3-гoдишнo зaбaвянe зapaди пpoпycĸи oт cтpaнa нa пapĸoвaтa диpeĸция, пише „Вяра“.\nΠpипoмнямe oщe, чe cгpaдaтa щe ce нaмиpa нa възлoвo мяcтo, пpeдвидeнo дa oбxвaнe гoлямa чacт oт ocнoвния тypиcтoпoтoĸ в циpĸyca нa Ceдeмтe pилcĸи eзepa и ĸъм дpyги тypиcтичecĸи oбeĸти – в мecтнocттa Cyxия чaл, близo дo xижa „Pилcĸи eзepa” и лифтa. Πocтpoйĸaтa щe бъдe cъc зacтpoeнa плoщ 126 ĸв. м, нa 2 eтaжa. Щe e фyнĸциoнaлнo paздeлeнa нa двe чacти. Eднaтa чacт щe бъдe бaзa нa Диpeĸция „HΠ Pилa”, a дpyгaтa – нa Πлaнинcĸa cпacитeлнa cлyжбa /ΠCC/- Дyпницa.\nЧacттa oт cгpaдaтa, ĸoятo щe ce пpeдocтaви нa ΠCC, щe бъдe c oтдeлeн вxoд c oбщo пpилeжaщo пpeддвepиe. Πpeдвидeни ca дeжypнa cтaя зa cлyжитeлитe нa ΠCC, пoмeщeниe зa пъpвa пoмoщ нa пocтpaдaли,caнитapeн възeл и пoмeщeниe зa cъxpaнявaнe нa cпeциaлизиpaнa eĸипиpoвĸa и мoтopнa шeйнa, ĸaĸтo и двe cпaлни пoмeщeния и бaня cъc caнитapeн възeл.\nБaзaтa щe cпoмoгнe зa cъĸpaщaвaнeтo нa вpeмeтo зa пpидвижвaнe нa oтpядa пo вpeмe нa cпacитeлни aĸции. Πpи нeщacтни cлyчaи в мoмeнтa cпacитeлитe гyбят цeннo вpeмe в пътyвaнe oт Дyпницa дo плaнинaтa.\nB чacттa нa Диpeĸция „HΠ Pилa” щe имa зaлa зa пpoвeждaнe нa oбpaзoвaтeлни пpoгpaми c oĸoлo 20 мecтa. Πpeдвидeни ca и нeoбxoдимитe пoмeщeния зa cлyжитeлитe.\nЧАСЪТ НА БАНСКО : Банско – звучи като песен, вълнуващо като обич, загадъчно като легенда...\nСред големите бедствия, през които банскалии преминават, е стихийният пожар, обхванал значителна част от селището през 1936 година. На 14 юли около 13 часа се разнася вестта, че в западната част на града – Глазне маала, се запалила плевнята на Петър Чакъров. Появилият се силен вятър разпростира огъня върху съседните […]\nЧетвъртък е последният топъл ден за тази седмица\nСпират движението по АМ „Тракия“ заради папата\nДо 4 500 лв. безлихвен кредит за безработни заради епидемията от COVID-19,


07.04.2015 415 0 Запази статията\nБегачите, независимо дали са любители или професионалисти, се нуждаят от подходяща за нуждите на тялото диета. Добре е да наблягат на неща, които могат да им осигурят достатъчно енергия и хранителни вещества. Освен това се нуждаят от храни, които могат да възстановяват бързо изчерпаните от тренировка запаси. Тук ви предлагаме 10 храни, които бягащите за здраве трябва да имат предвид, за да са винаги здрави и във форма. Но те са подходящи и за всеки, който изгаря много енергия през деня. Така че преди следващото си ходене до магазина, помислете сериозно дали да не добавите следните храни към вашия задължителен списък с покупки\nТе са мощен източник на антоцианини и антиоксиданти, което е от значение за възстановяването на мускулите след продължителна тренировка. Може да се консумират пресни или на сок.\nТова, което го прави чудесен избор за след тренировка е балансът на въглехидрати и аминокиселини, които са основата на протеина. Млечната бактерия има още и противовъзпалителен ефект, който облекчава болките на страдащите от артрит. Може да подправите млякото с ядки, плодове или какао.\nОмега-3 мастните киселини я правят особено ценна за бегачите. Те не само съдържат качествен протеин, но подобряват усвояването му от мускулите. Едно скорошно проучване показва, че хората с астма показват подобрение само след три седмици диета богата на рибено масло.\nКонсумацията на соя е много благодатна за спортуващите, тъй като снабдява тялото с важни аминокиселини, а в същото време не натоварва организма с лош холестерол, както когато приемаме месо.\nБлагодарение на антиоксидантното си съдържание и противовъзпалителните си свойства, богата на кейл диета поддържа тялото в оптимална форма. Кейлът ще предпази мускулите ви и ще предотврати възпълалителните процеси, които съпътстват динамичните тренировки.\nЯйчният протеин е от най-пълноценните храни след майчиното мляко, което означава, че протеинът в яйцата съдържа всички жизненоважни аминокиселини, от които трудолюбивите ви мускули се нуждаят за да се възстановят. Едно ястие с яйца ще ви осигури и около 30% от дневната ви доза витамин К, който е жизненоважен за здравината на костите.\nНе е тайна, че бананите са изобилни на калий, който има съществена рола за свиването на мускулите. Консумацията на банани възстановява запасите на калий, които изчерпваме с потта. Те също така снабдяват тялото с въглехидрати за повече енергия и издръжливост.\nПълнозърнести храни като паста, овесени ядки\nПастата отдавна е станала най-добрият приятел на тичащите, тъй като тя съдържа лесно усвоими въглехидрати, които помогнат за възстановяване на отработената енергия. Пълнозърнестата версия на пастата е задължителна, защото съдържа повече фибри, допълнителни витамини от група В, които са от решаващо значение за енергийния метаболизъм.\nКатехините в зеления чай подобряват издръжливостта на мускулите. Тез мощни антиоксиданти понижават активността на свободните радикали, което позволява на мускулите да изгарят по-ефективно мастните клетки.\nВитаминът В6, с който изобилстват доматите е отговорен за складирането на гликоген в мускулите. Чрез редовната консумация на домати мускулите се захранват с достатъчно енергия за продължително натоварване.\n17.01.2017 708 0\nМенопаузата е част от естествения процес на стареене при в..\n19.12.2015 1450 0\nАко нощем се въртите с часове, докато се унесете или пък се бъдите често и спите на пресекулки, този чай от билки и кора на ..\nКои са най-добрите източници на витамин Д?\n25.03.2015 526 0\nВитамин Д е мастноразтвотрим витамин, който се различава от останалите витамини, тъй като нашето тяло може да го синтезира, когато се излагаме на ..


гл. - цапвам, удрям, первам, блъсвам, халосвам, прасвам, чатвам, нанасям удар, плясвам, удрям плесница, зашлевявам, шляпвам, лепвам плесница, зашивам плесница, цапвам шамар, фрасвам\nгл. - натупвам\nзашлевя вам — словосъч. удрям плесница, плясвам, удрям, цапардосвам, цапвам, шляпвам, первам … Български синонимен речник\nнатупвам — гл. тупам, бия, набивам, удрям, бъхтя, набъхтвам, жуля, нажулвам, нашляпвам, шляпам, пердаша, напердашвам гл. плесвам, наплесквам, шляпвам гл. фрасвам, цапардосвам … Български синонимен речник\nпервам — гл. цапвам, удрям, цапардосвам, зашлевявам, шляпвам гл. пляскам, блъскам гл. удрям леко, бръсвам, шибвам, изплющявам леко гл. удрям силно, халосвам, фрасвам, хаквам … Български синонимен речник\nфрасвам — гл. удрям, цапвам, цапардосвам, шибам гл. удрям силно, халосвам, первам, хаквам гл. натупвам … Български синонимен речник\nхаквам — гл. удрям, блъскам, набивам, цапардосвам, халосвам, первам гл. удрям силно, фрасвам … Български синонимен речник\nхласвам — гл. удрям, первам, цапардосвам, хлопвам, прасвам, чатвам, цапвам, фрасвам … Български синонимен речник


Георги Харизанов - падението и вируса - Ти можеш!\nHome/Георги Харизанов – падението и вируса\nГЕОРГИ ХАРИЗАНОВ В ПИК И „РЕТРО“: РУМЕН РАДЕВ, ПАДЕНИЕТО И ВИРУСЪТ НА БЕЗСИЛИЕТО. КОМПЛЕКСИТЕ ОТ БОЙКО БОРИСОВ СА ТЕЖКА СЪДБА\nАвтор: Георги Харизанов\nДа ви попитам, уважаеми читатели, според вас в Италия дали се смеят на шегичките на Румен Радев с щамовете? Как ли в Бергамо например, град на недостатъчно ковчези и процесии от катафалки, гледат на президент, който показно пренебрегва указанията на кризисния щаб и навръх националния празник на държавата си и се шегува с коронавируса, предизвикал световна пандемия и безпрецедентен в историята на човечеството политико-икономически блокаж?\nОсъзнавате ли вече за какъв срам става дума, за какво падение, за каква излагация?\nОсъзнавате ли, че отдавна трябваше да е свикан КСНС заради пандемията и произхождащата от нея заплаха за националната сигурност и на него, на КСНС, а не из телевизионните студия и по скайп, да бъде постигнат консенсус по всички неотложни мерки за защита на живота и здравето на българските граждани и за защита на малкия и средния бизнес от икономическата блокада, предизвикана от забраните?\nОсъзнавате ли, че работата на обединителя на нацията, за която щедро му плащаме от данъците си, е да предизвиква и постига диалог и съгласие и да инициира политическите процеси, а не да е страничен наблюдател, пасивен коментатор и некадърен стендъп комедиант? И че президентът е избран да управлява, а не да мрънка, че не бил държан в течение и не бил информиран (поредна нелепа лъжа, нямаща абсолютно нищо общо с фактите)?\nОсъзнавате ли, че докато израелският президент усмихнат чете приказки на децата по телевизията, френският президент лично обявява всички непопулярни мерки, а американският президент е рамо до рамо с медицинските лица на всеки по-важен брифинг, Румен Радев се занимава единствено с рецитирането на предварително написани критики към правителството, след което моментално се изпарява, без да отговаря на журналистически въпроси? И че в интернет на брифингите му вече им казват хейтинги?\nКомплексите от Бойко Борисов са тежка съдба в родната политика.\nСъдба, застигнала много политици в последните 19 години – от отдавна забравените царски депутатчета и интриганти през червените министри на тройната коалиция, зарилия София с боклук Сергей Станишев, пропилите се сини шамани и постепенно изчезващите от политическата сцена истерични ексвеличия като Татяна Дончева, Мая Манолова, че и Корнелия Нинова.\nИ проблемът не е в тези комплекси, а в по-широкото им възприемане и осъзнаване. Защото Бойко Борисов не е на власт по своя еднолична воля, а по волята на над милион избиратели, които от създаването на ГЕРБ досега поставят тази партия на първо място на всички парламентарни, местни и европейски избори.\nБитката на Радев срещу Борисов е битка срещу волята и политическите идеи на милион и половина български избиратели, с чийто глас е съставено настоящото правителство. Битка срещу волята на над два милиона български избиратели, избрали общинските съветници и кметовете на ГЕРБ и патриотите. Битка срещу Конституцията, която ясно определя функциите, правомощията и отговорностите на отделните власти.\nНикой досега не е спечелил тази битка срещу народа си.\nА най-голямата ирония е, че от четири години насам тази битка се води от единствената политическа фигура, на която е отредена ролята на обединител. На президент на всички българи. На надпартиен безпристрастен управленец и върховен главнокомандващ, призван да бъде начело в най-трудните моменти и да надскочи пристрастията и битките, за да постигне съгласие и обединение в името на България.\nНе желая да бъда управляван от президент, подтичващ зад Корнелия Нинова и обслужващ с целия си екип личния ѝ рейтинг и смешните ПР напъни на потъващата БСП и безсмислената ѝ „Визия за България“. Не желая да бъда управляван от президент, застанал начело на шествие, водено от същата тази Корнелия и компания от ченгета и русопатриотари, подсмихващ се на просташките агитки и освиркванията, осквернили поклонението пред Васил Левски.\nНе желая да бъда управляван от президент, чиято пряко подчинена НСО допуска терористичен акт (по думите на шефа ѝ) в българския парламент, предварително режисиран от група жени с туристически раници и Мая Манолова. И която НСО развозва Десислава Радева из насрещното движение на пазар за роклички, след което плаши с репресии осмелилия се да я санкционира полицай. И то, каква изненада, без никакви последствия.\nНе желая да бъда управляван и от президент, използващ „остава ви една седмица“ по адрес на парламента, „следващия път – всички вън“ по адрес на държавната администрация и „страх ги е от служебно правителство“ по адрес на политическите опоненти на издигналата го БСП. Коремни превъртания, тъпи шеги и заплахи. Страхотна работа.\nВсъщност аз проблем нямам. Вие, уважаеми читатели, също.\nЗащото Румен Радев очевидно не управлява. Нито пък се възприема за управляващ. От самото начало на мандата му и той, и съпругата му Десислава Радева в среднощните си Фейсбук изблици, говорят за „управляващите“, „властта“ и „елита“, очевидно изваждайки се от политическото управление, отказвайки да се възприеме като управляващ и удобно позиционирайки се в ролята на страничен наблюдател, критичен коментатор и пасивен свидетел на събитията.\nНе за това обаче плащаме ние, данъкоплатците. Не това отрежда Конституцията. Не за това са гласували онези над два милиона излъгани българи, гласували за смелия летец и безстрашния натовски генерал, оказал се продукт на Леонид Решетников и дал всичко от себе си, за да купи на страната ни ненатовски изтребител от ненатовска държава.\nКомплексите Ви, г-н Радев, са си Ваша лична драма.\nИ тъй като очевидно нямате нито намерението, нито уменията да съберете силен политически екип, който да изпълни със съдържание тази институция въпреки Вас самия, поне си намерете един психиатър и ни спасете от непрестанните си изблици на омраза, злоба, дребнавост и безсилие.\nМежду другото нямаше от каква позиция да сваляте доверието си в правителството, г-н Радев. Доверието във Вас отдавна е свалено и Вие не представлявате много повече избиратели от тези, които се объркаха да Ви изберат.\nА единственото хубаво нещо в цялата гротеска картинка около Вас е, че догодина тази нелепа грешка ще бъде поправена.\nadmin\t2020-03-30T11:58:32+03:00\t30 март 2020|


Изглежда, че Google Play Store скоро ще получи голям ремонт на потребителския интерфейс\nИзглежда, че Play Store може да е следващият в списъка за опресняване на темата за материали на Google, като следвате стъпките на Gmail, Google Messagesи последните редизайни на Google Drive. Хората в 9to5Google са дисектирали най-новата версия на APK на Play Store, за да открият как ще изглежда този редизайн.\nВъпреки че този актуализиран дизайн е голяма промяна в сравнение с текущия Play Store, ако наскоро използвате Gmail или Google Drive, всичко ще изглежда познато. Като начало, горната лента за търсене вече е идентична с тази, която се намира в много други приложения на Google. Старият квадратен контур и зелената кутия вече са изчезнали, избирайки бял фон със заоблени ъгли и сянка. Отсега нататък лентата за търсене ще показва и категорията, в която търсите, замествайки родовото име на Google Play.\nPlay Store вече е приел и долна лента за навигация. Тук ще намерите Начало, Игри, Филми и телевизия и Книги. Категорията Музика е премахната. Преглед на музика обаче можете да намерите в чекмеджето за навигация.\nИконите вече имат издълбан външен вид, когато са неактивни и са изпълнени със съответствието цвят на услугата, когато е избран, например зелен за игри, червен за филми и телевизия и син за Книги. С преместването им в долната част, горната въртележка вече показва For You, Top Charts, Premium, Categories и други, като същевременно губи иконите в полза на бутоните само за текст.\nGoogle е изпуснал интерфейса на картата и сега използва удебелен шрифт за текста на заглавията на секциите, както и заменя бутона „още“ със стрелка.\nВ страницата с информация за приложението бяха направени и някои големи промени, включително превключване към шрифта на Google Sans, лентите за инсталиране вече се простират по цялата ширина, а иконите на приложенията вече са квадрати със заоблени ъгли. Дори индикаторът за изтегляне се е променил, когато инсталирате приложение, тъй като сега той се появява като кръг около иконата вместо права лента.\nЕкранът My Apps & Games също опрости дизайна си, като премахна линиите, разделящи приложенията, и осигури пряк път директно до разрешенията за приложения.\nИ така, вашата компания реши, че ще бъдете рабо...\nПоради неотдавнашното избухване на новия корона...\nИзточник: Android CentralT-Mobile и Sprint сега...


Американец очаква Кубрат Пулев в Хамбург на 5 декември - Спорт\nOFFNews Последна промяна на 24 ноември 2015 в 14:43 2703 0\nАмериканският боксьор Морис Харис ще е следващият съперник на Кубрат Пулев - Кобрата. Двамата ще се изправят един срещу друг на галавечер в Хамбург на 5 декември, съобщи Фейсбук страницата на промоутърската компания "Зауерланд".\nМорис Харис е на 39 години, с 50 мача зад гърба си. Той има 26 победи, 11 от тях с нокаут. Последният му мач бе на 10 октомври в Каракас (Венесуела), когато загуби от Александър Устинов (Узб) битката за вакантния пояс в тежка категория на Световната боксова асоциация (WBA).\nПулев от своя страна е с 22 мача, 21 победи, 11 с нокаут. Мачът ще е предпоследният от програмата на гала-вечерта "Back to the roots" („Обратно към корените“) в най-новата зала в Хамбург "Island Park Hall".\nКубрат Пулев се подготвя за двубоя в Берлин под ръководството на треньора си - един от най-успешните наставници в историята на германския бокс – Ули Вегнер.\n5 декември бокс галавечер двубой Зауерланд изправя Кубрат мач Морис Пулев Хамбург Харис


БФС ще работи за въвеждане на видеоповторенията, Домусчиев иска държавна подкрепа - Спорт - Дневник\n14:06, 13 дек 19 , 2721\nБългарският футболен съюз (БФС) ще работи усилено за въвеждане на технологията за видеоповторенията (VAR) в първенството. Решението е взето на последното заседание на изпълнителния комитет за 2019 г.\nСобственикът на "Лудогорец" Кирил Домусчиев, президентът на "Славия" Венцислав Стефанов и вицепрезидентът на БФС Атанас Фурнаджиев са в сформирана комисия, която ще отговаря за въвеждането на системата. Само преди ден Стефанов даде знак, че не одобрява системата.\nВ БФС все още не разполагат с данни колко средства ще са необходими, но Домусчиев посочи, че сумата е значителна и ще се търси помощ от държавата.\n"Търсим вариант тези средства да не бъдат платени от клубовете. Нали държавата постоянно изявява желание за подкрепа за развитието на българския футбол. Ще говорим със спортния министър да се подкрепи финансово това нещо. Както подкрепиха някои клубове за осветлението, така да подкрепят и изграждането на тази система", заяви Домусчиев.\nПреди седмица той реагира много остро срещу съдията Георги Кабаков в мача на "Лудогорец" с "Черно море". Тогава каза, че ще се бори за въвеждане на VAR.\n"Не е моя идея, а е нещо, което е трябвало от доста време да направим. Имаме доста притеснения, че мачовете на българския национален отбор с Унгария и мачовете на "Лудогорец" в 1/16-финала ще трябва да се играят на стадиони, където има инсталиран VAR. И въпросът не е да дойде едно автобусче и да инсталира, а става дума за сериозна организация и лицензиране от УЕФА. Членовете на изпълкома бяхме притеснени да не се окаже, че домакинският ни мач с Унгария ще се играе в Будапеща", заяви Домусчиев.\nПо думите му VAR рано или късно трябва да влезе в България и колкото по-скоро, толкова по-добре. "Това ще даде възможност не само за по-голяма справедливост, но е много важно за провеждането на всякакви международни мачове. Трябва да развиваме и международните съдии, които трябва да имат постоянна практика със системата".\n"Когато преди година казах, че до две години ще въведем VAR, много от вас се отнесоха с насмешка. Моментът дойде, взели сме го като решение. Първата стъпка е да лицензираме националния стадион", каза Фурнаджиев.\nСпоред Домусчиев в началото ще има затруднения заради състоянието на стадионите.\nБФС: Целта е видеоповторенията да влязат в Първа лига от плейофите догодина\n10:33, 20 яну 22 / Спорт 41\nj.h.jazz 14:19, 13 дек 19 / Неутрално\nПак ли държавата ще му помага? За едни 50 млн. се сещам...\nРейтинг: 576 14:19, 13 дек 19 Неутрално\nРейтинг: 279 14:21, 13 дек 19 Неутрално\nРейтинг: 1627 14:24, 13 дек 19 Неутрално\nНе лошо да се въведе. Въпреки , че в някои моменти е много досадна.\nРейтинг: 838 14:30, 13 дек 19 Неутрално\nДелиорманската наглост няма край...\nРейтинг: 1228 14:31, 13 дек 19 Гневно\nДве мутри и едно ченге от ДС сформирали комисия. Бахти и порнографията!\nРейтинг: 1455 14:38, 13 дек 19 Неутрално\nЩо ве Гелчо не си вдигнете таксата на кабеларките и оттам да ви дойдат кинтите, а?\nМоже и Нова ТВ да я напрайш платена, никъв проблем... хихихи - на никой нема да липсва, ако ни разбираш...\nПазарна икономика, разби'йш ли...\nКато си тръгнал да друсаш бюджета, виж там кажи инедна дума за мене, че планирам пето дяте, щотот нали някой трябва да се грижи, да останат българе на таа територия.\n14:49, 13 дек 19\nРейтинг: 500 14:50, 13 дек 19 Неутрално\nРано или късно ще се въведе VAR и у нас\nРейтинг: 2664 14:58, 13 дек 19 Неутрално\nТъй, тъй...! Нашите десни бизнесмени, все до държавната помощ я докарват...!\nЛично с ушите си съм слушал бащата на Домусчиев, какви тиради лееше срещу лошата държава по времето, когато тъкмо бяха приватизирали БМФ. Сега синчето му, държавна помощ очаквало, защото нещо си струвало скъпо и не му отърва да си го плати. Ама друго си е да папкаш печалба от приватизирани предприятия, пък като трябва да се плаща за нещо, да ревеш за държавна помощ!\nРейтинг: 497 15:07, 13 дек 19 Гневно\n15:19, 13 дек 19\nРейтинг: 551 16:17, 13 дек 19 Неутрално\nПродължаваме да четем манипулации от фен клуба на Литекс-София в редакцията на медията. БФС иска държавна помощ заради клубовете, които не могат да си позволят ВАР, а не за "Лудогорец".\nРейтинг: 300 16:18, 13 дек 19 Неутрално\nТоа да се благодари че снощи нямаше ВАР че излитаха, толкова явно подпиране на Български шоъбор не съм гледал.\nРейтинг: 15 16:19, 13 дек 19 Весело\nДа взима ВАР. После снощната "ръка" като лъсне, какво ще правим?!? 😁😁😁\nРейтинг: 1634 16:28, 13 дек 19 Неутрално\nДо коментар [#14] от "qtl36551020":\nНе подценявай съдията, много добре видя всичко и прецени че няма, за никакво подпиране дума не става. Първо лакътя на Сисинио може би е извън полето, може да има рикошет, топката не летеше към вратата а извън полето и тн. И затова без ВАР съдията има основание да прецени и в двете посоки.\nРейтинг: 698 16:37, 13 дек 19 Неутрално\n"Според Домусчиев в началото ще има затруднения заради състоянието на стадионите."\nАми БФС, част от което е и г-н Домусчиев, години наред даваше лицензи на кални ниви с порутени трибуни като Лаута, Тича, Армията дори - всъщност почти всички с 1-2 изключения. Сега изведнъж г-н Гел реши, че иска ВАР и стадионите се оказаха лоши и държавата да помага. Ами къде бляхте толкова години?\nРейтинг: 479 20:20, 13 дек 19 Весело\n"Хайванчо" стига ни баламосва,грамотни сме,ЧЕТЕМ ФЕЙСБУКА И СЛУШАМЕ ЗА КАБАКОВЦИТЕ.....!НА ПРАЗНИ СТАДИОНИ ,ГОЛЕМИ ИНВЕСТИЦИИ НЕ СЕ ПРАВЯТ....!


Спад на продажбите на дребно в еврозоната и ЕС през април - infostock.bg\nСпад на продажбите на дребно в еврозоната и ЕС през април\n05 Юни 2019 14:55\nПрез април 2019 година продажбите на дребно в еврозоната се понижиха с 0.4% спрямо март, показват данни на Евростат.\nПонижение с по 0.4% беше отчетено при продажбите на храни, напитки и тютюневи изделия и на нехранителни продукти при повишение с 0.1% на продажбите на автомобилно гориво.\nНа годишна база растежът на продажбите на дребно в еврозоната се забави през април до 1.5% от 2% през март, отбелязвайки най-слабо повишение от последния месец на 2018 година.\nСпрямо година по-рано продажбите на нехранителни стоки се увеличиха с 1.2%, на храни, напитки и тютюневи изделия - с 1.5%, а продажбите на автомобилни горива - с 1.3 на сто.\nВ рамките на ЕС продажбите на дребно през април се понижиха с 0.3%. На годишна база продажбите на дребно нараснаха за втори пореден месец с 2.9 на сто.\nЕвростат отчете свиване на продажбите на дребно в България с 0.2% спрямо март, когато продажбите на дребно нараснаха с 0.2 на сто. Това представлява намаляване на търговията на дребно за трети месец от началото на годината.\nВ същото продажбите на дребно в България се понижиха през април на годишна база с 0.2%, след повишение с 0.5% месец по-рано, като това представлява първо тяхно понижение от началото на 2013 година насам.\nПо този показател нашата страна е втората в рамките на ЕС, където е отчетено намаляване на продажбите на дребно на годишна база. По-голям спад с 0.9% бележат продажбите на дребно единствено в Германия.


Calivita International Magnezi B6 90 таблетки комплекс витамин B6 и магнезий от Monami.BG -5889\nCalivita International Magnezi B6 укрепват сърдечно-съдовата система.\n1 33.10 лв.\nCalivita International Magnezi B6 е хранителна добавка, която се предлага в опаковка от 90 таблетки.\nCalivita International Magnezi B6 съдържа магнезий, цинк и витамин В6.\nМагнезият е необходим за нормалната структура на костите и зъбите, за балансираното функциониране на нервната система, за нормалната функция на мускулите и сърцето. Адекватен прием на магнезий може да подпомогне да се поддържа нормално кръвно налягане.\nВитамин В6 поддържа нормалните функции на нервната система и може да допринсе за здравето на сърдечо-съдовата система.\nДозировка: по 1 таблеткa дневно или по препоръка.\nПродукта е хранителна добавка и не трябва да замества пълноценното и здравословно хранене.\nДа се съхранява на сухо и хладно място,недостъпно за малки деца!\nВ MonAmi.bg може да намерите голямо разнообразие от продукти с марката Calivita International. Част от тях ще откриете в категорията При сърдечно-съдови проблеми. Calivita International Magnezi B6 90 таблетки комплекс витамин B6 и магнезий, както и всички продукти на Calivita International, които се предлагат в този онлайн магазин са с гарантиран произход и доказано качество. За да Ви гарантираме качеството, което търсите продуктите на Calivita International, в това число и Calivita International Magnezi B6 90 таблетки комплекс витамин B6 и магнезий се закупуват само от оторизираните вносители.\nАко имате нужда от допълнителна консултация за Calivita International Magnezi B6 90 таблетки комплекс витамин B6 и магнезий, можете да се свържете с нас по телефон или скайп.\nМожете да поръчате Calivita International Magnezi B6 90 таблетки комплекс витамин B6 и магнезий в онлайн магазин MonAmi.bg по скайп, телефон или директно, чрез формата за пазаруване в сайта.\nNaturpharma Lykopene 50 капсули стимулира дейността на сърдечно-съдовата система


Любовта и почитта не вървят ръка за ръка. Щастлив си, ако заслужиш и обич, и уважение ♥ Балтасар ГРАСИАН | webstage.bg\n„Не поемай отговорност за всичко и за всеки. Това би означавало да станеш роб на всички.“\nнеделя, 02 януари, 2022\nТРИ НЕЩА ПРАВЯТ ЧОВЕКА ЧУДО НА ПРИРОДАТА. Те са висши дарове на небесната благодат - щедър талант, дълбока мисъл и изискан вкус. Голямо достойнство е да умееш да възприемаш нещата непреднамерено, още повече - да ги тълкуваш правилно. И да откриваш в тях доброто. Талантът не се измерва с гъвкавостта на гръбнака, в противен случай би означавало да го свързваме повече със старанието, отколкото с прозорливостта. Мисълта, от своя страна, е плод на рационалността. На двадесет години тя се управлява от чувствата, на тридесет - от интелекта, на четиридесет - от здравия разум. Има големи умове, които святкат като очите на рис в тъмнината. И колкото по-непрогледен е мракът, толкова по-ярко изпъкват. Други, които действат според ситуацията, винаги успяват да доловят кое е най-подходящото за случая. Те успяват да сътворят много добри дела - това е плодотворна дарба! И все пак добрият вкус е това, което подслажда целия живот.\nЩАСТЛИВ СИ, АКО ЗАСЛУЖИШ И ОБИЧ, И УВАЖЕНИЕ. За да запазиш уважението към себе си не събуждай страстна любов. Тя е по-безумна и от омразата. Любовта и почитта не вървят ръка за ръка. Човек не трябва да се стреми да внушава нито прекалено много страх, нито безмерно силни любовни чувства. Любовта предполага откровения, а те заличават респекта. Пред пламенните страсти предпочитай обичта, съчетана с уважение, тя е награда само за малцина избраници.\nНЕ СЕ НАТРАПВАЙ. Само така няма да досадиш никому. Ако искаш другите да те уважават, уважавай самия себе си. Бъди сдържан, а не склонен към излишна показност. Така ще бъдеш желан и добре приет навсякъде. Не ходи там, където си неканен и си отивай, преди да те подсетят да го сториш. Ако предприемеш нещо на своя глава и се провалиш, ще понесеш целия срам, успееш ли - не очаквай благодарности. Натрапникът заслужава всеобщо презрение - както той се намесва във всичко без срам, така и него игнорират без притеснение.\nНЕ ПОЕМАЙ ОТГОВОРНОСТ ЗА ВСИЧКО И ЗА ВСЕКИ. Това би означавало да станеш роб на всички. Някои хора са родени да бъдат по-щастливи от другите. Те са призвани да вършат добрини, а останалите - да се ползват от тях. Свободата е по-ценна от всички дарове, заради които би могъл да се изкушиш и да я изгубиш. По-добре е много хора да са зависими от теб, отколкото ти да зависиш от един дори. Единственото предимство на властта е, че ти дава възможност да вършиш повече добрини. Преди всичко, не гледай на поетата отговорност като на благоволение, което ти е било засвидетелствано. Обикновено това е хитър капан, който ще те постави в зависимост.\nТЪРСИ ОДОБРЕНИЕТО НА ЗДРАВОМИСЛЕЩИТЕ. Хладното одобрение на един уважаван човек е по-ценно от възторзите на тълпата, които траят от ден до пладне. Мъдрите хора говорят с езика на разума и тяхната похвала носи неизмеримо удовлетворение. Мъдрият Антигон наричал Зенон „живия театър на моята слава“, а Платон смятал, че Аристотел е олицетворение на неговата школа. Мнозина имат за цел в живота единствено да напълнят търбуха си, макар и само с огризки от нечия бедняшка трапеза. Дори господстващите класи се нуждаят от хората на перото и се боят от тяхното слово повече, отколкото грозната жена от четката на художник.\nНЕ СЕ ОПИТВАЙ ДА ЗАГРАБИШ ВСИЧКИ РАДОСТИ САМО ЗА СЕБЕ СИ. Да доставиш удоволствие на друг човек носи повече радост, отколкото ако го запазиш единствено за себе си. Собственикът се радва най-много на ценното си притежание през първия ден, после повече му се възхищават околните. Чуждата собственост носи повече наслада - човек й се любува като на нещо ново и непознато, без да се страхува да не би да бъде повредена. Всичко, което принадлежи на друг, е по-сладко, дори обикновената вода в чуждия кладенец ни се струва божествен нектар. Притежанието на нещо ни пречи да му се насладим и ни кара да се боим, както ако го дадем на някого, така и ако не му го дадем. При всички обстоятелства, пазейки нещо, ние го пазим за другите, но въпреки това така можем да си спечелим повече врагове, отколкото приятели.\nНЕ ОСТАВАЙ НЕПОДГОТВЕН. Съдбата обича да си играе с нас и често ни изиграва, като ни кара сами да провалим шанса си, защото ни е изненадала неподготвени. Целият ни интелект, разум и смелост, дори и красотата ни, трябва да са готови да бъдат подложени на изпитание. Защото денят, в който проявим лековерно безразсъдство, ще бъде денят на нашия провал. Когато е най-необходимо да бъдем нащрек, обикновено постъпваме най-необмислено, а всяка безгрижна постъпка води към гибел. Неслучайно изкуството на военната стратегия също залага много на изненадата. Неподготвеният получава суров урок. Тържествените дни на параден блясък са подходящи за злонамерени сюрпризи, но тъй като това е добре известно, обикновено за проверка на доблестта и мъжеството коварството избира времето, в което най-малко очакваш.\nБЛАГИ ДУМИ, КРОТЪК НРАВ. Стрелите поразяват тялото, а обидните думи - душата. Добре приготвеният сладкиш оставя приятен вкус в устата. Голямо изкуство е да можеш да се наслаждаваш на дребните радости в живота и да доставяш приятни усещания на околните. На повечето неща човек реагира с думи, с думи може да се постигне и невъзможното, стига да умееш да говориш любезно, т.е. както някои казват - да продаваш въздух. Всичко наоколо е изпълнено с бистър въздух и нашето поведение също трябва да бъде леко и въздушно. Великодушното насърчение вдъхва кураж и сила. Нека от устните ти да се леят думи като мед, така че да се усладят дори на враговете ти. За да те харесват, бъди кротък и благ.\nПОТЪРСИ НЯКОГО, КОЙТО ДА ТИ БЪДЕ ОПОРА В ТЕЖКИ МОМЕНТИ. Никога не оставай сам, особено в опасност, защото на плещите ти ще се стовари цялото бреме на хорската омраза. Някои мислят, че поемайки голяма отговорност ще се издигнат, а всъщност поемат само надигащото се против тях негодувание. Те не разчитат на никого, който да ги оправдае или да им помогне. Нито хората, нито дори съдбата се осмеляват да се опълчат срещу двама съюзници. Разумният лекар, ако се провали в лечението, търси колега, който, дори само като консултант, ще му помогне да понесе отговорността за смъртта на болния. Споделяй с някого бремето на неволите, защото нещастието се стоварва с двойно по-голяма сила върху оня, който е сам.\nНЕ ПРОЯВЯВАЙ И НЕ ИЗИСКВАЙ БЕЗРЕЗЕРВНА ПРЕДАНОСТ. Тук не са от значение нито роднинството, нито приятелството, нито дори най-интимната близост. Да имаш пълно доверие на някого и да го обичаш са две различни неща. И най-сърдечната връзка се подчинява на правила, без които законите на етиката биха пострадали. И най-добрият ни приятел си има свои тайни, които не споделя с нас, както детето винаги скрива нещичко от своите родители. Има неща, които крием от един, а споделяме с друг, и обратно. Така човек всичко доверява или всичко премълчава, в зависимост от хората, с които общува.\nИз: „Изкуството на житейската мъдрост“, Балтасар Грасиан, превод Боряна Цонева, изд. Кибеа, 1997\nИзображение: Baltasar Gracián, es.wikipedia.org


Петър Москов: ГЕРБ ползваше олигархията, а БСП бе използвана от самата олигархия - Mediapool.bg\nПетър Москов: ГЕРБ ползваше олигархията, а БСП бе използвана от самата олигархия\nРеформаторският блок е умален вариант на обществен консенсус, казва заместник-председателят на ДСБ д-р Петър Москов\n13:43 | 02 октомври 2014 | 12 коментара\nД-р Москов, остават още няколко дни до изборите. Напрежението в РБ е очевидно. Как ще повлияе то на изборите?\nРБ е единствената политическа сила, и това го казва всяка една от социологическите агенции, която увеличава подкрепата си. Всъщност, и от това до каква степен блокът ще натрупа допълнителна подкрепа до датата на изборите зависи и това ще има ли промяна в България след 5 октомври. А иначе – напрежение има във всяка една коалиция. При нас напрежението е изчистено с ясния меморандум, подписан от всички партии, валидиран от Гражданския ни съвет, затова какви са стъпките на блока в следващия парламент – в какъв тип мнозинство може да участва, какви са изискванията за подкрепа на управление. Важното е, че около това няма напрежение.\nКак балансирате между избирателите си – една част от тях подкрепя вашата идея, че коалиция с ГЕРБ е единственият възможен вариант за партньорство, а другите не виждат разлика в популизма на Борисов и този на БСП?\nКато говорим за промяна и за това, че блокът е единственият носител на промяна в следващия парламент, това започва и от нуждата да си последователен в позициите си. За разлика от ГЕРБ и останалите партии, които се борят за доверието на гражданите, РБ има ясна позиция, от месеци насам и не я променя. Няма и да я промени след изборите. Единственият ни възможен партньор е ГЕРБ. А това взамодействие може да се осъществи при ясно разписана програма и позициониране на нови лица в изпълнителната власт, които да я реализират.\nВажно е около законите, около проектите за реформи във всяка една от сферите да има стабилно мнозинство. Важно е в следващия парламент да има ясен контрол върху изразходването на бюджетните средства. Това са нещата, които блокът ще промени. И ще настоява за тях.\nДали част от симпатизантите на блока приемат докрай тази позиция? Сигурно не. Но блокът е политическа организация, а не клуб, в който говорим за симпатии и антипатии. Целите на блока са реформиране на основните публични сфери и те не могат да бъдат реформирани, ако блокът стои отстрани.\nТвърдите, че РБ е единствения субект, който не променя позициите си и няма да подведе избирателите си. Кога, обаче бяхте искрен, когато в началото на протестите твърдяхте, че ГЕРБ е част от мафията, а всички трябва да са срещу мафията. Или сега, когато твърдите, че ГЕРБ е единственият възможен партньор?\nКогато казвам, че единственото възможно взаимодействие на блока в следващия парламент е ГЕРБ, това по никакъв начин не означава приемане на практиките на ГЕРБ от преди една година. И затова казвам, че участието на блока в съставяне на мнозинство изисква категорично скъсване с тези практики и с хората, които са били носители на тези практики. Борбата с мафията и задкулисието е свързана с ясни законодателни инициативи и приложението им в изпълнителната власт. За това са нужни 121 народни представители и определено количество министри, които да ги изпълнят. Ако в ГЕРБ са съгласни да приемат реалните законодателни инициативи срещу мафията, защото тя не се бори с полицейски коли, които да вият по улиците, а се бори с промяна в нормативната база, тогава промяна ще има. Ако ГЕРБ не са съгласни с това, то промяна няма да има. И ще си продължат по своя път.\nПреди падането на кабинета Орешарски една от най-обсъжданите теми бе предстоящият колапс със здравеопазването, или поне така бе представено искането за актуализация на бюджета на НЗОК. Тогава и ГЕРБ, и БСП твърдяха, че това е една от най-проблемите теми. Защо темата за здравеопазването изчезна от предизборната кампания?\nРеформата в здравеопазването е наложителна и то спешно. Колкото до бюджета на кабинета "Орешарски" – той беше със сгрешена приходна част и разбойнически формулирана разходна част. Този бюджет при всички положения подлежи на актуализация. Съвсем отделен въпрос е, че срещу тази актуализация, която може да се изразява в допълнителни средства за някои от сферите, включително здравеопазването, е необходимо наличие на мнозинство в следващия парламент. Участието на блока в такова мнозинство е обвързано с ясни ангажименти. Т.е. ако има актуализация в бюджета за здравеопазване, тя върви с ясна пътна карта на реформите, които трябва да последват. Ако няма такива твърди и спешни ангажименти се връщаме на темата, че наливаме едни пари в каца без дъно, а в последните години и разширяваме диаметъра на кацата.\nКакво трябва да има в тази пътна карта за реформи?\nЦялата философия на РБ е за реформа в публичните сфери – здравеопазване, образование, държавна администрация. Сферите, които ние финансираме с данъците и осигуровките си. Трябва да променим начина, по който гледаме на тези сфери. Като говорим за бюджет трябва да забравим възгледа, че финансираме услуга, трябва да започнем да финансираме резултат. Резултатът пък трябва да зависи, специално в сектора на здравеопазването, от удовлетворението на пациента от лечението и удовлетворението на лекаря от достойно заплащане и добри условия на труд.\nТова означава, че НЗОК трябва да претърпи структурна промяна и промяна във философията ѝ на действие. НЗОК в момента е платец на услуги, който успява да генерира на година между 400 и 500 млн. лв. дефицит, от което няма нито доволни пациенти, нито оставащи в България лекари. Заложеният през 90-те години модел на здравно осигуряване е правилен, но касата в сегашния ѝ вид очевидно не е инструментът, който може да го приложи. НЗОК трябва да премине от пасивен платец на всеки, който поиска някакво финансиране и накрая да декларира колко пари ѝ трябват още, към активен купувач на услуги. Когато това се случи означава, че касата ще консултира резултата на лечението от името на пациентите, то тя отново ще се върне към смисъла си – да представлява пациентите си.\nНа лекарите в България се плаща на преминала бройка пациенти, нито касата, нито лекарите пък се интересуват от резултата на лечението. Ето това трябва да се промени – обвързване на резултата, а не на бройката, с плащането.\nНищо, обаче не е само по себе си. Секторите са свързани. Когато направите прости неща, извън промените в основни закони, като например вържете информационната система на НОИ с информационната система на НЗОК, ще се разбере какъв е резултатът от плащането на парите за здраве върху това тези хора какво количество болнични са ползвали за годината, колко от тях са получили процент инвалидност и т.н. Това е реален механизъм НЗОК да промени отношението си към определена болнична структура, която дава определени резултати. Затова се бяга от обвързаността на информационните системи. Защото така се краде лесно.\nВ РБ говорите за "дясна реформа на социалната сфера". Какво се крие зад тази опаковка?\nЩе дам пак прост пример, свързан със здравеопазването. Един от големите проблеми на здравноосигурените са т.нар. "направления". Тези направления никога не са налични, винаги трябва да дойдеш в друг ден, независимо от това, че имаш необходимост да го направиш сега. Това и прави хората в активна възраст, които са основните финансиращи касата, недоверчиви изобщо към системата. Те плащат за нещо, което не получават, мотивацията ти да даваш едни пари, постепенно угасва. Търсиш си собствени пътища. От това страдат както ти и собственият ти бюджет, така и цялото общество, защото намалява количеството хора, които плащат здравните си осигуровки. Дясното решение е – през индивидуалната, електронна здравноосигурителна карта, която струва под 10 стотинки на човек, вие получавате собственото си право на достъп до системата. Т.е. получавате определен брой прегледи. Когато вие сте носител на това си право, лекарят ви просто удостоверява медицинската нужда да го ползвате в момента.\nОтговаряте за коалиционните отношения в блока от страна на ДСБ. Труден ли е синхроннът между твърде различни партии?\nДа. Блокът е различно политическо формирование. Той е средище на партии, граждански структури и неправителствени организации. Всеки един от компонентите му обаче има своята активна и валидираща роля на решенията. Всъщност, аз трябва да ви отговоря на въпрос "трудно ли се намира обществен консенсус", защото РБ е умален вариант на обществения консенсус. Трудно е, да. Но от друга страна това, че го постигаме вече година и половина, означава, че пътят е правилен.\nКак се обясняват десните мерки и дори понятия като обществен консенсус на електората на НПСД, например? И чувствате ли се приети от мюсюлманите, към които искате да се разширявате и демонстрирате действия в тази насока?\nПодтекстът на въпроса ви съдържа идеята, че сме недостъпни за тези хора. За тази година и половина се освободих от всичките си предразсъдъци спрямо тези хора. Като говорим за разликата между НПСД и ДПС – тя не е просто видима като стил на работа между председателите Корман Исмаилов и Лютви Местан. Хората, които подкрепят НПСД са български турци, мюсюлмани. Те са предимно млади, обаче. Предимно с по-високо ниво на образование и с ясната представа, че така повече не може.\nПрисъствието на НПСД в блока и разбиването на феодалния модел на ДПС в смесените региони не е партийна мисия. Тя е национална задача. Промяна в цялостната политическа карта на България ще дойде, когато успеем наистина, през формирования като НПСД на Корман Исмаилов, като част от българска политическа коалиция, да унищожим всекидневните, екзистенциални окови на тези хора.\nКогато в центъра на София ние с вас си говорим какъв е Доган или какъв е Пеевски – това е безболезнен разказ. За мен, за вас, за голяма част от читателите ви от това не следва пряка промяна в живота ви. Когато обаче живееш в едно турско село, с 500 гласоподаватели, които ДПС има на тетрадка с трите имена и семействата, и гласуваш за НПСД, а не за ДПС – за теб това се превръща в реален битов проблем – спират ти дървата, вземат ти бостана. В този смисъл вярвам, че присъединяването на НПСД към блока е една от най-правилните ни стъпки.\nПреди броени дни Меглена Кунева съобщи, че Винету е една героична книга. Намирате ли героизъм в нея?\nНе харесвам такъв тип подмятания и такъв тип измъквания. Защото контекстът на въпроса към Кунева беше, че в обществото е наложено мнение, че Бойко Борисов е прочел само една книга и тя е Винету. Първо – това едва ли е така. Второ, обаче да казваш, че е героична книга и да бягаш от същността на въпроса, също не е особено добро поведение. Чел съм Винету като дете, харесвала ми е. След това съм чел доста други книги. Въпросът е не каква книга е любимата на който и да е било от нас, а от тези книги какво познание за света си натрупал и по какъв начин си го употребил докато си бил на власт. Не харесвам начина, по който Бойко Борисов упражняваше властта и то не заради Винету. Смятам обаче, че ужасяващите грешки и лоши практики могат да бъдат поправени и може да се върви по нов път, в правилна посока.\nСмятате ли, че БСП може да мине такъв път?\nКатегорично не. БСП имаха исторически шанс. След управлението на Борисов, което разочарова много хора, те имаха възможността да покажат нов модел на управление. Те не просто, че не го направиха, а развиха до гениалност уродливите практики от управлението на ГЕРБ. С БСП като възможност за обществена алтернатива, за мен, е приключено.\nГрадацията на недопустимото от ГЕРБ към БСП изглежда по следния начин – ГЕРБ толерираха определен тип олигархични зависимости, непрозрачни практики и това е недопустимо. Като дойдоха БСП и ДПС като контрапункт на ГЕРБ, те не просто не прекъснаха това, а те се превърнаха в публична функция на олигархията. Ако ГЕРБ ползваше олигархията, БСП бе ползвана от олигархията.


21:31, 05 сеп 19 / Георги Кожухаров 33\nНовото италианско правителство трябва да да се справи с трудна икономическа и социална ситуация.\n18:51, 05 сеп 19 / Дневник 13\n18:09, 05 сеп 19 / Антон Орех 347\nСъседи на къщата, където живее петелът Морис, се оплакали от шума му на зазоряване. Но съдът отхвърлил искането им той да бъде накаран да замлъкне.\n17:53, 05 сеп 19 / Дневник 35\nОфициално в процеса на избор на ново място за инвестицията на концерна не е взето окончателно решение.\n13:47, 05 сеп 19 / Петър Карабоев 306\nКакво следва след поредното поражение на Борис Джонсън в парламента?\n12:48, 05 сеп 19 / Дневник 49\nВ лагери по турско-сирийската граница са едва над 130 хил. от няколко милиона души, които живеят и работят (легално и нелегално) в Турция.\n12:46, 05 сеп 19 / Дневник 54\nНазначаването й трябва да бележи край на ерата на Салвини, чиито твърди мерки срещу миграцията включваха затваряне на италианските пристанища за спасителни кораби на неправителствени организации.\n09:28, 05 сеп 19 / Дневник 52\nИранският президент Хасан Рохани обяви, че утре страната му ще спре да изпълнява трета група свои задължения по международното споразумение за ядрената ѝ програма, предадоха световните агенции.\nНеобходимостта да се преосмисли начинът на функциониране на комисията е резултат от политическите компромиси, които изстреляха Фон дер Лайен до висшия пост.\n07:55, 05 сеп 19 / Гергана Станчева 29\nНе всички са доволни, че "Маариф" разширява присъствието си в Албания. Създадената след опита за преврат през 2016 г. фондация е единствената, която предлага подкрепено от държавата турско образование в чужбина.\n07:11, 05 сеп 19 / Дневник 39


Иван Гешев: Политици и бизнесмени да спрат да дават акъл на прокуратурата - Lex.bg News\nПрезидентът: Не трябва да допускаме България да се управлява с копойски методи\nLex News 17 февруари 2020, 9:52 1184 18\nМного дават акъл. Президентът дава акъл накъде да гледа прокуратурата, министър-председателят Борисов – кой да размажа и да не размажа, разни бизнесмени – Божков дава акъл, Домусчиев дава акъл. Разни социалнослаби консултанти, като Ковачки и те дават акъл. Корнелия Нинова и тя се изказва. Каракачанов – били сме извършили политическо убийство. Ако обичат, да си вършат работата. Прокуратурата си върши работата. Това, за което ни плащат българските граждани, е да има ред, справедливост и спокойствие. Това правим. Ако обичат и те да си вършат работата и да не дават акъл на прокуратурата. Тя е независима институция, знае какво трябва да се свърши и е твърдо решена да го свърши.\nТози коментар направи днес пред БНТ главният прокурор Иван Гешев, който е в Чирпан.\nПовод за коментара на Гешев са думите на премиера отпреди дни. Тогава Бойко Борисов заяви: „С този прокурор се разбрахме да се размаже всичко живо, използвам жаргон, което си е позволило да цапа въздух, земя, вода. Така че, виждате – вчера двама министри и главният прокурор, всички служби – БОП, ДАНС, полиция са впрегнати в тази сфера. По това сме се разбрали. Дали арестуват министър, дали арестуват зам.-министър или който и да, това не е моя работа и не ме интересува, и не ми е долагано. Това се заклевам“.\nДнес Иван Гешев каза, че не иска „политиците да подкрепят Гешев“. „Искам да подкрепят българските граждани, които искат справедливост. Така, че да си заработят парите и да направят съответните изменения, за да има справедливост, включително и на Конституцията“, обясни обвинител №1 във връзка с мащабната проверка на приватизацията, която разпореди.\nПо отношение на екстрадицията на Васил Божков, Гешев каза, че прокуратурата няма официална информация дали е освободен от ареста. „Изненадва ме, че е бил задържан 20 дни, в тези държави практика е да не се задържат милиардери. Обикновено им се вземат паспортите и им се забранява да напускат страната. За мен е учудващо, че беше задържан 20 дни в арестите в ОАЕ. Оттам нататък това няма никакво отношение към екстрадицията. Ние имаме намерение да го изправим пред българския съд, както са изправени Миньо Стайков, Баневи, Арабаджиеви“, заяви той.\n„Премиерът използва службите за свои политически цели – на прокуратурата указва кого да „размаже“, дори полицията е ангажирана и впрегната да респектира несъгласните българи. Затова трябва да отстояваме правата си и да не допускаме България да се управлява с копойски методи“. Това заяви президентът Румен Радев в отговор на журналистически въпрос за коментарите на министър-председателя, че няма нищо общо с подслушването на държавния глава, при което са били използвани специални разузнавателни средства.\n„Бойко Борисов се опитва, както прави винаги, да прехвърли отговорността за подслушването на друг и ако може да скрие и този скандал в „зайчарника“, в който вече не остана място от скандали“, посочи още държавният глава и допълни, че в безсилието си премиерът атакува и неговото семейство.\nПо думите на Румен Радев, „скандалите, кризите, разкритията за гранд корупция, растящото недоволство ежедневно разголват управленското безсилие и зависимости“ на премиера. Президентът заяви, че въпреки 20-годишния престой във властта, методите на Борисов издават битието му от началото на прехода. „И ако някой трябва да се страхува от оставането на власт, това е самият г-н Борисов“, допълни Румен Радев.\nСпоред него драмата на премиера е, че осъзнава факта, че този път номерът с „пречистване“ чрез подаване на оставка най-вероятно няма да мине. Служебен кабинет е не по-малко „опасен“ за премиера от ежедневната деградация на управлението му, изтъкна още държавният глава.\n17 февруари 2020 11:34\n17 февруари 2020 17:02\nДобре би било този колаж да се сбъдне. Някой почтен главен прокурор да изненада Тиквоча и го поведе към следствения арест. Да ама не ! Защото си е избрал и този, който фактически бе назначен.\n17 февруари 2020 10:58\nКойто има акъл – дава, а който няма, е добре да взима 😉\nЯвно Гешев не мисли така.\n17 февруари 2020 10:33\nЯвно е послание към някои бизнесмени да не се чувстват спокойни, въпреки близостта си с властта. С Бойко може и да е игричка, да се правят на интересни за пред хората, но към КД си е чист натъртек\n17 февруари 2020 10:19\nЕй, пак с този каскет. Със сигурност и отново е с незапасана риза. Хората по дрехите посрещат, а по акъла изпращат.\n17 февруари 2020 10:20\nИменно! Да сте видяли някъде да го изпращат с цветя и рози.\nЗначи има акъл!!!!!!!!!!!!!!!!!!!!!!!!!!!!!\nГешев не искал да го подкрепят политиците! Че малко ли му беше подкрепата, когато го избираха?\n17 февруари 2020 10:17\nТе ни го натрапиха! Единствен кандидат, морален и етичен. ПК на ВСС нямаха избор пред такава идеална кандидатура.\nБях сигурен, че Гешев ще се развихри. Въпросът е дали е само за пред камерата, или наистина ще подхване всички. Само за един корпулентен бизнесмен нищо не казва. Що ли\n17 февруари 2020 14:33\nДа почакаме малко. Ще се разбере ако има резултати.\n17 февруари 2020 10:12\nНека ви е – на всички политици, политиченца, бизнесмени и бизнесменчета – ето това чудо си избрахте и подкрепяте. Или както казваше един съдия – за всяко прасе идва Коледа.\n17 февруари 2020 10:08\nМного обидчив се оказа Гешев. В интерес на истината няма да е зле да се вслушат в съветите, които им дават, че както са я подкарали само със загрявки…\nНе зная от чие даване на акъл се засегна повече-от това на Борисов, защото него все пак няколко папи са го галили по главата и той има ресурси да съветва, или от това на Божков, който си дърпа конците от чужбина, защото прокуратурата и този път си „свърши нещата“?\nИ от двете 🙂 От единия, защото не го е очаквал, а от другия – защото може да му се изплъзне между пръстите


История на Кипърската чудотворна икона в Зограф\nИстория на чудотворната икона\n"Успение Богородично" от Кипър\nВ двора на Зографската света обител редом със съборния храм е разположен параклис, посветен на Успението на Божията Майка. В него от векове се съхранява скъпоценната чудотворната икона на Света Богородица, която през тринайсети век бе предупредила зографските братя за нашествието на латински отряди. Те бяха изпратени да присъединят светогорските монаси към унията, сключена тогава между Константинопол и Рим. В наше време този храм се сдоби с още едно съкровище, което свидетелства за Божията милост и за непрестанното покровителство на светите Божии угодници към монашеския чин и въобще към християнския род. Това е иконата на Успението на Света Богородица, донесена по чудотворен начин на своето място. Тя е дарение от благочестивия кипърски християнин Стельос Хаджихараламбу, както това е означено на малката метална плочка върху иконата. Свързахме се с г-н Хаджихараламбу и го помолихме подробно да разкаже историята на донасяне на иконата. По-надолу поместваме неговия правдив разказ:\n„За първи път посетих Света Гора през 1984 г. Тъй като не познавах мястото, нямах никакъв предварителен план къде да отида. На корабчето от Урануполи за Дафни се запознах с г-н Аргир Малчев от България, иподякон и църковен певец, който бе от гръцки произход. Предложи ми да го съпровождам в неговото поклонничество и аз приех. Първо отидохме в Карея, където отседнахме в Зографския конак, а на другия ден отидохме в самия манастир, посветен на свети великомъченик Георги. Там останахме 2-3 дена, по време на които участвахме в братските богослужения, обикаляхме манастира и със съдействието на братята се покланяхме на светините в него.\nТъй като по това време настъпи празникът Успение на Божията Майка, влязохме и в параклиса, посветен на това събитие. Видях, че иконата на Успение в него беше много малка и предложих на игумена на манастира, блаженопочившия отец Евтимий, да доставя с мои средства една по-голяма икона, като уточнихме размерите и мястото, на което ще бъде поставена - лявата колона на храма, намираща се на около метър пред иконостаса.\nКогато се прибрах в Кипър, първата ми работа беше да намеря подходящ иконописец и така възложих поръчката си на г-н Мариос Тавринос. След няколко месеца взех готовата икона и през 1985 г. тръгнах отново към Света Гора, за да изпълня обета си от предишната година и с желанието да посетя и някои други манастири. Освен увитата икона с размери 1 м на 70 см и личния си багаж, бях взел и бутилки с църковно вино и други подаръци, които щях да оставя по манастирите.\nАвтобусът от Солун закъсня и когато стигнахме в Урануполи, корабчето, с което се влиза на Света Гора, вече беше отпътувало. Заедно с един младеж решихме да тръгнем пеша, без да имаме представа колко път имаме пред себе си. Носейки иконата и тежкия си багаж, вървяхме до към 16 ч. следобед и стигнахме до скита Крумица (Скитът е собственост на руския манастир „Свети Пантелеймон“ и там на големи площи се обработват лозя - б. изд.). Аз бях изморен до крайност, а на стъпалата ми бяха излезли рани от ходенето. Там разбрахме, че имаме още много път, за да стигнем до целта си, но ние не бяхме в състояние да продължим. За щастие се намери един трактор, който ни върна обратно почти до Урануполи. На другия ден се качих на корабчето и след известно време слязох на зографското пристанище. Тръгнах по пътя нагоре съвсем сам. Тъй като обаче чувствах силна умора от предишния ден, след около стотина метра се спрях на едно равно място, където реших да подремна. За да съм сигурен, че иконата няма да изчезне по някакъв начин, я сложих под главата си и се унесох. Изпаднах в едно особено състояние - нито заспал, нито буден. Видях срещу мен да идва на кон един от отците, с когото се бях запознал при предишното ми посещение - възрастният йеромонах Пахомий. Той радостно ме приветства с добре дошъл. „Благословете, отец Пахомий, отвърнах аз. Ето, изпълних обета си и нося иконата“. А той ми каза: „Аз не съм Пахомий. Не ме ли знаеш, че съм Георги? Искаш ли да ти помогна за пренасянето на иконата?“ „Е, щом имате кон, помогнете ми“, отвърнах аз. Тогава той взе иконата, сложи я на коня и се изгуби от очите ми. В същия момент дойдох на себе си и видях, че иконата не е под главата ми. Изключително разтревожен, огледах наоколо, но напразно. Ами сега?\nЦелият ми труд нима отиде напразно? Продължих към манастира с неспокойно сърце. На входната врата срещнах дядо Игумена и веднага му разказах, какво ми се е случило. Попитах го дали днес отец Пахомий е излизал от манастира. Той ми отвърна, че от сутринта старецът не е напускал манастира. С кротки и ласкави думи ме посъветва да се успокоя и ми предложи да се поклоня в храма. След като влязохме в съборния храм, той потърси ключ да отвори и параклиса на Успение, за да се поклоня и там. Когато отключи и влязохме, и двамата застинахме в недоумение. Иконата, както я бях опаковал в хартия, беше подпряна на лявата колона на храма, за където и беше предназначена. Пред очите си имахме несъмнено свидетелство за извършено чудо, защото по човешки начин всичко това нямаше как да стане. Първо, параклисът беше заключен и ако някой страничен човек беше взел иконата, нямаше как да я остави вътре. Освен това тя не беше оставена къде да е, а именно на мястото, за което беше предназначена. Чувствах в душата си, че тъй като свети Георги бе видял искреното ми желание да дам нещо на неговата света обител, поиска да ми покаже благоволението си към моя принос и да ме окуражи в моя личен път на християнин.“\nГ-н Стельос Хаджихараламбу е военен. Когато се извършва чудото с иконата през 1985 г. е бил старши лейтенант в кипърската армия. Доскоро заемаше висок пост в кипърското Министерство на отбраната с чин генерал-майор, а сега вече е пенсионер и се радва на своето семейство - жена и три деца, които живеят заедно в атмосфера на сплотеност и християнски добродетели.\nИзточник: Едноименна брошура, издание на Зографската света обител, 2009 г.\nВ брошурата са поместени и житие и акатист на св. равноап. Мария Магдалина.\nПо молитвите на Пресветата наша\nВладичица Богородица и Приснодева Мария ,\nГосподи Иисусе Христе, Боже наш, помилуй нас. Амин.


в "Черноморец-Бургас" пристигна френският халф Меди Курион (22 г.). Той ще бъде тестван от треньора Димитър Димитров в контролите с "Несебър" днес и с "Берое" в събота. Междувременно нови договори за по 3 г. с бургаския клуб подписаха Венелин Филипов и Крум Стоянов.\nна "Локо" (Пд) Христо Златински получи почивка вчера на лагера в Турция заради мазол на десния крак. Не тренира и защитникът Атанас Атанасов, който има мускулна травма. Двамата вероятно няма да играят за "Локо" в контролата в четвъртък срещу норвежкия "Фредрикстад".\nвзе на проби френския офанзивен халф Максим Ларок (23 г.). Той е играл в гръцкия ОФИ, а от началото на този сезон е в кипърския "Ермис" (Арадипу). Със същия статут тренировки започна десният халф-бек Пламен Крумов (27 г.), играл преди в "Миньор" (Пк) и "Черноморец-Бургас", а за последно в румънския "Университатя" (Клуж). Старозагорският клуб разреши също така на нападателя си Иван Горанов да продължи с още 1 седмица тестовете в полския "Гурник" (Забже). На облекчен режим в "Берое" тренират Емил Ангелов, португалците Педро Еуженио и Антонио Ливраменто и румънецът Валентин Крету.\nбългарски съдия - Станислав Тодоров, ще получи наряд за двубой от 1/16-финалите на Лига Европа, като още не е уточнено кой ще бъде двубоят, съобщи bgreferee.org. Той участва на семинар на УЕФА в Рим, на който присъстваха топ съдиите в Европа.


На 13 юни 2018 се навършиха 30 години от самотната обиколка на света на Дончо Папазов. Той обиколи света с яхта, сам, без спиране, като по-голямата част от плаването е през зимния сезон на южното полукълбо, изцяло в поясите на „ревящите четиридесет” и „неистовите петдесет” градуса. „Невъзможният път” е прието да се нарича предизвикателството да се обиколи света в южните полярни ширини, на юг от трите носа – нос Добра надежда, нос Луин и нос Хорн.\nДончо първи премина невъзможният път без спиране, сам, за 164 дни, през зимата и оттогава го наричат българския „невъзможен път”.\nНа 20 юни 2017 се навършиха 45 години от прекосяването на Черно море със спасителната лодка ДЖУ III и Джу на борда ( за 26 дни от Варна до Сочи). По традиция, и с безценната намеса на Дани Нинов, и тази годишнина Дончо отбеляза на борда на яхтата „Динокс“. Под умелото капитанство на Дани и с екипаж от шестима приятели, преминаха над 1000 мили, от Далмация до Ситония. Всички се справиха много добре, а за Дончо беше незабравимо приключение и прекрасно начало на лятото още през май, с бурни и насрещни ветрове.\nНа 3 август 2016 се навършиха 40 години от прекосяването на Тихия океан на Дончо и Джу. През 1976 г. пресичат Пасифика с корабна спасителна лодка с платна от Каляо (17 март) до Фиджи (3 август). Общо 8000 морски мили (14800 км.) за 140 дни (100 дни в морето). Дончо отново избра да отпразнува тази годишнина на борда на яхта, с приятели, кръстосвайки Егейско море.\nНа 14 юли 2014 се навършиха 40 години от първото прекосяване на Атлантическия океан на Дончо и Джу. През 1974 г. пресичат Атлантика с корабна спасителна лодка с платна от Гибралтар (8 май) до Куба (14 юли). Общо 4880 морски мили за 68 дни и диета с планктон.\nНа 21 февруари 2014 татко стана на 75 години! Продължава да е невероятно добре и да крои планове за нови книги, пиеси, сценарии и плавания. Честит Рожден Ден! С обич: Яна\nНа 13 юни 2013 се навършиха 25 години от самотната обиколка на света на Дончо Папазов : без спиране, през Нос Хорн, на борда на яхта "Тивия". 25 години по-късно, татко избра да отбележи тази дата по най-прекрасния начин - на борда на яхта „Одесос“ с капитан Мариел Самсонов, шампанско, приятели и спомени, зареяни в искрящо-сините води на Егейско море.\nПо повод 20 години от завършване на околосветската обиколка с яхта Тивия – без спиране, по Невъзможния път, през нос Хорн, изцяло в ревящите 40 и неистовите 50 – Дончо даде курбан на 13 юни 2008 на пристанището в Царево.\n13 юни :: 13.00 ч. :: вълнолома на пристанището в Царево


Витаминозна мусака / Рецепти / moetodete.bg\n1 консерва зелен грах\nЗапържваме лука, моркова, а после и зеленчуците, в предварително загрятото олио. Добавяме каймата, лук, черен пипер и ронена чубрица, както и една кафена чашка вода. Запичаме до готовност. След това правим заливка и допичаме до златисто. Много е вкусна!\n11. 11. 2011 / Вики


За Продавача - Агенция за недвижими имоти Недев ЕООД гр. Варна\nУважаеми клиенти, препоръчваме Ви да изберете нашата агенция, на която да възложите задачата да Ви продаде имота. Това ще Ви спести средства за скъпата реклама, време и неудобства при осъществяване на контакти с повече брокери и водене на поръчката от няколко посредника.\n1. След приемането на офертата Ви наш брокер-консултант ще посети имота.\n2. Добре е предварително да приведете имота в търговски вид с цел заснемането му и изготвянето на добра реклама.\n3. Следва сключването на договор за продажба на имота, което е задължително и гарантира защитата на интересите на нашите клиенти. Регламентират се задълженията на "Недев" ЕООД и Вашите задължения при продажбата. Тук е моментът Вашият брокер да Ви даде точна оценка за имота и с негова помощ да определите цената му, както и да запознаете консултанта с всички подробности около собствеността на имота.\n4. След подписването на договора за възлагане на продажба, Вашият брокер изготвя оферта, която се качва във фирмения уеб сайт и всички подходящи масмедии, в които рекламира фирмата.\n5. Брокерът прави подбор на подходящите купувачи и насрочва огледи, за които предварително Ви уведомява. Огледите на имота могат да бъдат осъществявани с или без присъствието Ви. Дори ако имотът е свободен, може да оставите ключ при Вашия консултант, за да не Ви безпокои излишно. Това зависи от конкретните възможности и договорки между Вас.\n6. При условие, че клиент се е спрял на Вашия имот и иска да го закупи, следва да внесе в агенцията гаранционен депозит, с който гарантира интереса си за закупуване на имота. Успоредно с това може да постави и условие по сделката, като сваляне на цена, начин на плащане, срок за заплащане на пълната продажна цена за имота. С предоставянето на такъв депозит и след информирането Ви за това, Вашият брокер-консултант спира имота от продажба докато се уточнят условията по сделката. След финализиране на преговорите, следва подписването на предварителен договор за покупко-продажба на имота.\n7. Насрочва се ден и час. Предварително преди насрочената дата трябва да предоставите на агенцията всичките си документи, с които се удостоверявате собствеността за имота си. Договорът се сключва на основание чл. 19 от Закона за задълженията и договорите (ЗЗД), изготвя се и се подписва в присъствието на мениджъра на офиса, брокера, представляващ продавача и купувача. С подписването на предварителния договор купувачът ще Ви заплати капаро, задатък в размер на 10 % от общата продажна цена за имота. Двете страни се споразумявате при договорена продажна цена и в определен срок да се явите пред Нотариус за сключване на окончателен договор (нотариален акт) за покупко-продажбата на имота. Остатъкът до пълната продажна цена ще Ви бъде платен в деня, насрочен за подписване на окончателен договор пред нотариус. При вариант на закупуването на жилището с банков кредит, остатъкът до пълната продажна цена ще Ви бъде платен директно от банката- кредитор, отпускаща кредита на купувача. В деня на подписването на предварителния договор продавачът заплаща и договореното възнаграждение - „комисионна” на „Недев” ЕООД.\n8. Възнаграждението се заплаща на агенция „Недев” ЕООД за извършената посредническа услуга, в която се включва и юридическото обслужване на сделката. Задълженията на посредническата агенция приключват в момента на предването на владението на имота на новия собственик. Предаването на владението върху продавания имот се извършва в деня на прехвърлянето на собствеността, освен ако няма друга договорка между страните, подробно записана още в предварителния договор. Допълнително агенцията предлага на продавача съдействие при отписването на продадения имот в Данъчна служба, а на купувача - съдействие при декларирането на новозакупения имот в Данъчна служба, АГКК, смяна на партидите във ВиК и Електроразпределение.\n9. Разходите по подготовката и сключването на окончателния договор (нотариални и държавни такси) са за сметка на Купувача.\n10. Разходите по набавянето на всички изискващи се от закона документи, необходими за сключването на окончателния договор пред Нотариус се набавят от Продавача на имота и са за негова сметка.